Alexander Kielland - Wikipedia

# Alexander Kielland

### Frå Wikipedia – det frie oppslagsverket

Bilete av Alexander Kielland
Statue av Alexander Kielland på torget i Stavanger

Alexander Lange Kielland (18. februar 1849–6. april 1906), vart fødd i Stavanger og døydde i Bergen. Kielland var ein av dei mest kjende forfattarane i Noreg på 1800-talet. Saman med Henrik Ibsen, Bjørnstjerne Bjørnson og Jonas Lie vert han rekna som ein av «dei fire store» i norsk litteratur.

Han tilhøyrde ei av dei eldste handelsslektene i Stavanger, slekta Kielland. I oppveksten var han del av ein av dei mest velståande heimane i byen. Som gut gjekk han på Stavanger Katedralskole. Han likte seg dårleg på skulen, trass i at han var skuleflink. Han utdanna seg til jurist, og kjøpte eit teglverk på Madla ved Stavanger som han dreiv til 1881. I denne tida fekk han god kjennskap til praktisk forretningsliv. I tillegg fekk han eit innblikk i arbeidarane sine vanskelege levekår.

Kielland debuterte i 1879 med Novelletter, ei samling av korte noveller. Året etter skreiv han sin fyrste roman, Garman & Worse. Han skreiv i ein realistisk, samfunnskritisk stil, og kritiserte autoritetar i samfunnet. I Skipper Worse (1882) gjekk han til åtak på religiøs fanatisme, og i Gift (1883) kritiserte han skuleverket og kyrkja. I tilleg kom han inn på tema som embetsstand, ekteskap og klasseskilje.

Frå 1893 til 1902 var Kielland borgermeister i Stavanger. Kielland fekk i september 1902 embetet som amtmann i Romsdal amt, med hovudsete i Molde. Mellom anna skreiv han fleire rapportar etter bybrannen i Ålesund i 1904. Han sat i embetet til han døydde i 1906.

Målarinna Kitty Kielland var systera til Alexander Kielland. Forfattaren og journalisten Axel Kielland var barnebarn av Alexander Kielland.

## [endre] Utgjevingar

- Paa Hjemveien (drama) 1878
- Novelletter (kortprosa) 1879
- Garman & Worse (roman) 1880
- Nye Novelletter (kortprosa) 1880
- For Scenen. Tre Smaastykker (drama) 1880
- Arbeidsfolk (roman) 1881
- Else (roman) 1881
- Skipper Worse (roman) 1882
- To Novelletter fra Danmark (kortprosa) 1882
- Gift (roman) 1883
- Fortuna (roman) 1884
- Sne (roman) 1886
- Tre Par (drama) 1886
- Sankt Hans Fest (roman) 1887
- Bettys Formynder (drama) 1887
- Professoren (drama) 1888
- Forsvarssagen (essaysamling) 1890
- Jacob (roman) 1891
- Mennesker og Dyr (essaysamling) 1891
- Omkring Napoleon (essaysamling) 1905

## [endre] På verdsveven

- Alexander L. Kielland 150 år Nettutstilling frå Nasjonalbiblioteket
- Kielland-biografi og tidstavle
- Tekstsamling
- Litteratur om Kielland og tekstsamling Prosjekt Runeberg

## [endre] Litteratur

- Obrestad, Tor: Sannhetens pris : Alexander Kielland : en beretning, Oslo 1996. ISBN 8202130131

## [endre] Sjå òg

- Bustadplattforma «Alexander L. Kielland», oppkalla etter forfattaren
- Alexander L. Kielland- ulukka, ei ulukke i 1980 med bustadplattforma Alexander L. Kielland. Ulukka vert ofte omtala som Kielland-ulukka.

Henta frå «http://nn.wikipedia.org../../../a/l/e/Alexander_Kielland_fad2.html»

Kategoriar: Fødde den 18. februar | Fødde i 1849 | Døde den 6. april | Døde i 1906 | Norske forfattarar | Folk frå Stavanger

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- Deutsch
- English
- Русский